text: EfB ophæver kontrakt med Mikkel Agger
  28 juni 2014 kl. 07.46
  Samarbejdet mellem angriberen Mikkel Agger og EfB er pludselig ophævet. Konkurrencen mellem holdets angrebsspillere er for hård, lyder begrundelsen.
  Esbjerg fB og den 21-årige angriber Mikkel Agger er i fællesskab blevet enige om at ophæve samarbejdet
  med øjeblikkelig virkning.
  Mikkel Agger, der har spillet for Esbjerg siden 2011, har scoret i alt fem mål for EfB i løbet af 30 førsteholdskampe.
  Mikkel Agger spillede primært i første sæson i Esbjerg, hvor holdet lå i 1.division. Men da EfB kom i Superligaen, blev konkurrencen mellem angrebsspillerne skærpet, og Mikkel Agger har derfor været udlejet til Vendsyssel FF & senest AC Horsens.
  - Udsigten til spilletid fremadrettet er også begrænset her i EfB, så vi blev enige om, at det var bedst for
  begge parter, at vores veje nu skilles, siger cheftræner for EfB, Niels Frederiksen, om beslutningen.
  -En ung og talentfuld spiller som Mikkel Agger skal have mere spilletid,
  end vi kan tilbyde. Vi er dog rigtig glade for Mikkel Aggers tid i EfB, hvor han har haft en professionel tilgang
  til tingene, også selvom han altid ikke var den første spiller på holdkortet, så havde han den helt rigtige
  indstilling, siger cheftræneren.
  Min tid som EfB&#39;er er slut,jeg har fået en masse oplevelser jeg ikke ville have været foruden,Nye udfordringer venter pic.twitter.com/BYVq9gVann
  
  